ବିଶ୍ୱ ଚେସ ଦିବସ, ପ୍ରତିବର୍ଷ ଜୁଲାଇ ୨୦ ତାରିଖରେ ପାଳନ କରାଯାଏ । ଆନ୍ତର୍ଜାତିକ ଚେସ ଫେଡ଼ରେସନ  (ଫିଡ଼େ) ୧୯୨୪ ମସିହା ଜୁଲାଇ ୨୦ ପ୍ରତିଷ୍ଠା କରାଯାଇଥିଲା  । ୧୯୬୬ ମସିହାରୁ ଫିଡ଼େଦ୍ୱାରା ଏହି ଦିବସ ପାଳିତ ହେଉଛି । ଏହିଦିନ ଫିଡ଼େ ଅଧିନରେ ଥିବା ୧୮୧ଟି ଦେଶର ଚେସ ଫେଡରେସନଦ୍ୱାରା ବିଭିନ୍ନ ପ୍ରତିଯୋଗିତା ଓ ଅନ୍ୟାନ୍ୟ କାର୍ଯ୍ୟକ୍ରମ ଆୟୋଜନ କରାଯାଏ । ୟୁନେସ୍କୋଦ୍ୱାରା ବିଶ୍ୱ ଚେସ ଦିବସ ପାଳନର ପ୍ରସ୍ତାବ ଦିଆଯାଇଥିଲା ଓ ୨୦୧୯ ମସିହା ଡିସେମ୍ବର ୧୨ ତାରିଖରୁ ମିଳିତ ଜାତିସଂଘଦ୍ୱାରା ଏହି ଦିବସକୁ ମାନ୍ୟତା ଦିଆଯାଇଛି ।